Lietuvos Respublikos Vyriausybė

nutarimas

Dėl 2014–2020 METŲ NACIONALINĖS PAŽANGOS PROGRAMOS HORIZONTALIOJO PRIORITETO „REGIONINĖ PLĖTRA“ TARPINSTITUCINIO VEIKLOS PLANO PATVIRTINIMO

2014 m. vasario 19 d. Nr. 172
Vilnius

Įgyvendindama 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“, horizontalųjį prioritetą „Regioninė plėtra“, Lietuvos Respublikos Vyriausybė nutaria:

1. Patvirtinti 2014–2020 metų nacionalinės pažangos programos horizontaliojo prioriteto „Regioninė plėtra“ tarpinstitucinį veiklos planą (pridedama).

2. Pasiūlyti savivaldybėms dalyvauti įgyvendinant šiuo nutarimu patvirtintą planą.

Ministras Pirmininkas	Algirdas Butkevičius

Vidaus reikalų ministras	Dailis Alfonsas Barakauskas

PATVIRTINTA
Lietuvos Respublikos Vyriausybės
2014 m. vasario 19 d. nutarimu Nr. 172

2014–2020 METŲ NACIONALINĖS PAŽANGOS PROGRAMOS HORIZONTALIOJO PRIORITETO „REGIONINĖ PLĖTRA“ TARPINSTITUCINIS VEIKLOS PLANAS

1. 2014–2020 metų nacionalinės pažangos programos horizontaliojo prioriteto „Regioninė plėtra“ tarpinstitucinio veiklos plano (toliau – Planas) paskirtis – aktyviai siekti Lietuvos Respublikos regioninės plėtros įstatyme (toliau – Regioninės plėtros įstatymas) nustatyto pagrindinio nacionalinės regioninės politikos tikslo – mažinti socialinius ir ekonominius skirtumus tarp regionų ir regionuose, skatinti visos valstybės teritorijos tolygią ir tvarią plėtrą ir įgyvendinti 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“ (toliau – Programa), horizontalųjį prioritetą „Regioninė plėtra“.

2. Plano tikslai ir uždaviniai nustatomi atsižvelgiant į vertikaliuosius Programos prioritetus, Programos horizontaliojo prioriteto „Regioninė plėtra“ tikslus ir uždavinius ir šiam prioritetui nustatytus regioninių priemonių atrankos (takoskyros) kriterijus.

3. Plano tikslai:

3.1. užtikrinti tolygią ir tvarią regionų plėtrą (toliau – 1 tikslas);

3.2. didinti teritorinę sanglaudą regionuose (toliau – 2 tikslas).

4. 1 tikslui įgyvendinti nustatomi 3 uždaviniai, kuriais siekiama:

4.1. modernizuoti bazinę, vietos bendruomenėms ir verslui svarbią infrastruktūrą, diegti aplinkos gerinimo ir aplinkos apsaugos priemones;

4.2. didinti viešųjų ir administracinių paslaugų kokybę ir prieinamumą;

4.3. skatinti aktyvumą ir saviraišką, į socialinių, ekonominių problemų sprendimą įtraukti bendruomenes ir nevyriausybines organizacijas.

5. 2 tikslui įgyvendinti nustatomi 2 uždaviniai, kuriais siekiama:

5.1. spręsti tikslinėms teritorijoms (gyvenamosioms vietovėms) būdingas problemas, didinant konkurencingumą ir gyvenamosios vietos patrauklumą, skatinant ekonomikos augimą;

5.2. gerinti kaimo vietovių gyvenamąją aplinką (kompleksinis kaimo gyvenamųjų vietovių vystymas ir plėtra).

6. Plano tikslai, uždaviniai, priemonės ir asignavimai nustatyti 1 priede, o vertinimo kriterijai – 2 priede.

7. Plano įgyvendinimo būdai:

7.1. regionų projektų atranka, įtraukiant į ją regionų plėtros tarybas, kurios, atlikdamos Regioninės plėtros įstatyme nustatytas funkcijas, atlieka pirminę finansuojamų projektų atranką;

7.2. bendruomenės inicijuojama vietos plėtra miestų vietovėse, vadovaujantis 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013, L 347, p. 320) (toliau – Bendrųjų nuostatų reglamentas), 33–35 straipsnių nuostatomis ir įgyvendinant 1 tikslo uždavinį – skatinti aktyvumą ir saviraišką, į socialinių, ekonominių problemų sprendimą įtraukti bendruomenes ir nevyriausybines organizacijas;

7.3. integruotos teritorinės investicijos, atliekamos vadovaujantis Bendrųjų nuostatų reglamento 36 straipsniu ir įgyvendinant 2 tikslo uždavinį – spręsti tikslinėms teritorijoms (gyvenamosioms vietovėms) būdingas problemas, didinant konkurencingumą ir gyvenamosios vietos patrauklumą, skatinant ekonomikos augimą.

8. Administracinio pobūdžio priemonės, be kurių Planas negalės būti efektyviai įgyvendintas (sėkmės prielaidos ir sąlygos):

8.1. sudarytos sąlygos prie Plano tikslų ir uždavinių įgyvendinimo prisidėti įmonėms – nustatyti 2014–2020 metų Europos Sąjungos struktūrinės paramos lėšomis finansuojamų projektų atrankos prioritetiniai kriterijai, taikomi konkurso būdu atrenkamiems projektams, kurie skatintų projektų, turėsiančių didžiausią socialinę ir ekonominę naudą regionams, įgyvendinimą (rengiant Europos Sąjungos paramos programavimo ir įgyvendinamuosius dokumentus 2014–2020 metais);

8.2. remiant bendruomenės inicijuojamą vietos plėtrą Europos žemės ūkio fondo kaimo plėtrai lėšomis, turės būti sudarytos sąlygos papildomai investuoti į mažos apimties infrastruktūrą gyvenamosiose vietovėse iki 1 000 gyventojų (apie 113 mln. litų); bendruomenės inicijuojamą vietos plėtrą reglamentuojančiuose teisės aktuose (taisyklėse) turės būti nustatyti regionų plėtros planų ir vietos plėtros strategijų tarpusavio derinimo būdai ir sąlygos;

8.3. nustatyti tikslinių teritorijų išskyrimo kriterijai ir dalyvaujant regionų plėtros taryboms išskirtos 2014–2020 metų tikslinės teritorijos.

9. Planą koordinuojanti institucija – Lietuvos Respublikos vidaus reikalų ministerija.

10. Dalyvaujančios institucijos (asignavimų valdytojai): Lietuvos Respublikos aplinkos ministerija (toliau – Aplinkos ministerija), Lietuvos Respublikos energetikos ministerija (toliau – Energetikos ministerija), Lietuvos Respublikos susisiekimo ministerija (toliau – Susisiekimo ministerija), Lietuvos Respublikos švietimo ir mokslo ministerija (toliau – Švietimo ir mokslo ministerija), Lietuvos Respublikos socialinės apsaugos ir darbo ministerija (toliau – Socialinės apsaugos ir darbo ministerija), Lietuvos Respublikos sveikatos apsaugos ministerija (toliau – Sveikatos apsaugos ministerija), Lietuvos Respublikos kultūros ministerija (toliau – Kultūros ministerija), Lietuvos Respublikos ūkio ministerija (toliau – Ūkio ministerija), Lietuvos Respublikos vidaus reikalų ministerija (toliau – Vidaus reikalų ministerija), Lietuvos Respublikos žemės ūkio ministerija (toliau – Žemės ūkio ministerija).

__________________

2014–2020 metų nacionalinės pažangos programos
horizontaliojo prioriteto „Regioninė plėtra“ tarpinstitucinio veiklos plano
1 priedas

PLANO TIKSLAI, UŽDAVINIAI, PRIEMONĖS IR ASIGNAVIMAI

(tūkst. litų)

Eil. Nr.	Tikslo, uždavinio, priemonės pavadinimas	2014 metų asignavimai	2015 metų asignavimai	2016 metų asignavimai	2014–2020 metais iš viso	Įgyvendinanti institucija

iš viso	iš jų	iš viso	iš jų	iš viso	iš jų

išlaidoms	turtui įsigyti	išlaidoms	turtui įsigyti	išlaidoms	turtui įsigyti

iš viso	iš jų darbo užmo-kesčiui	iš viso	iš jų darbo užmo-kesčiui	iš viso	iš jų darbo užmo-kesčiui

1.	Tikslas: užtikrinti tolygią ir tvarią regionų plėtrą
1.1.	Uždavinys: modernizuoti bazinę, vietos bendruomenėms ir verslui svarbią infrastruktūrą, diegti aplinkos gerinimo ir aplinkos apsaugos priemones
1.1.1.	Priemonė: modernizuoti vietinės reikšmės transporto infrastruktūrą	0	0	29 899	29 899	50 829	50 829	253 041,2	Susisiekimo ministerija
1.1.1.1.	Priemonės veiklos: vietinių kelių ir gatvių rekonstravimas, asfaltavimas; apšvietimo įrengimas; jungčių su transporto koridoriais įrengimas; dviračių, pėsčiųjų takų ne miesto vietovėse įrengimas
1.1.2.	Priemonė: plėtoti kelias savivaldybes jungiančių turizmo trasų ir turizmo maršrutų informacinę infrastruktūrą	0	0	2 000	2 000	4 400	4 400	20 000	Ūkio ministerija
1.1.2.1.	Priemonės veiklos: turizmo maršrutų ir trasų, patenkančių į regiono teritoriją, ženklinimas
1.1.3.	Priemonė: tvarkyti ar atkurti natūralaus ar urbanizuoto kraštovaizdžio kompleksus ar atskirus jų elementus	0	0	3 000	3 000	9 000	9 000	60 000	Aplinkos ministerija
1.1.3.1.	Priemonės veiklos: savivaldybių kraštovaizdžio tvarkymo planų rengimas, valstybinės reikšmės parkų ir etalonų tvarkymas, erozijos pažeistų teritorijų vandens telkinių pakrantėse, šlaituose, kitose reljefo formose atkūrimas, bandomosios žaliosios infrastruktūros įrengimas miestuose; pažeistų teritorijų (bešeimininkių apleistų pastatų, įrenginių, karjerų ir durpynų) tvarkymas
1.1.4.	Priemonė: steigti garantinį fondą (su palūkanų kompensavimu) savivaldybei priklausančių pastatų energinio efektyvumo didinimo projektams finansuoti (finansų inžinerija)	0	0	5 000	5 000	25 000	25 000	150 000	Aplinkos ministerija
1.1.4.1.	Priemonės veiklos: viešųjų savivaldybėms priklausančių pastatų modernizavimas ir renovavimas siekiant gerinti pastatų energines savybes ir skatinti atsinaujinančių energijos išteklių naudojimą energijos gamybai juose
1.1.5.	Priemonė: renovuoti vandentiekio ir nuotekų surinkimo tinklus	0	0	0	0	67 500	67 500	270 000	Aplinkos ministerija
1.1.5.1.	Priemonės veiklos: geriamojo vandens tiekimo ir nuotekų surinkimo tinklų, įskaitant magistralinius ir sužiedinimo tinklus, diukerius, siurblines ir panašius įrenginius, renovavimas
1.1.6.	Priemonė: modernizuoti ir plėtoti lietaus nuotekų sistemas	0	0	0	0	40 000	40 000	250 000	Aplinkos ministerija
1.1.6.1.	Priemonės veiklos: paviršinių (lietaus) nuotekų tvarkymo infrastruktūros plėtra ir renovavimas. Numatoma inventorizuoti miestuose paviršinių nuotekų infrastruktūrą, įrengti ir (ar) rekonstruoti paviršinių nuotekų tinklus ir kitą susijusią infrastruktūrą, paviršinių nuotekų valyklas, purvo ir naftos produktų atskirtuvus, filtrus, sedimentacijos tvenkinius ir kita
1.1.7.	Priemonė: plėtoti komunalinių atliekų surinkimo ir pirminio rūšiavimo infrastruktūrą, informuoti visuomenę	0	0	43 400	43 400	85 250	85 250	155 000	Aplinkos ministerija
1.1.7.1.	Priemonės veiklos: komunalinių atliekų tvarkymo sistemos plėtra. Numatomos investicijos į atskiro antrinių žaliavų surinkimo ir žaliųjų atliekų tvarkymo susidarymo vietoje infrastruktūrą, taip pat įrangą – antrinių žaliavų konteinerines aikšteles, žaliųjų ir maisto / virtuvės atliekų surinkimo ir apdorojimo priemones. Kartu bus vykdomos visuomenės švietimo ir informavimo apie komunalinių atliekų tvarkymo sistemą, atskiro surinkimo ir rūšiavimo svarbą, naudą, galimybes ir panašiai priemonės regioniniu lygmeniu
1.1.8.	Priemonė: didinti energijos gamybos efektyvumą privačiose namų valdose	0	0	1 000	1 000	1 000	1 000	14 000	Energetikos ministerija
1.1.8.1.	Priemonės veiklos: individualių namų šildymo sistemų modernizavimas (pavyzdžiui, šildymo krosnimis keitimas į šildymą dujiniais ir kietojo kuro katilais)
1.2.	Uždavinys: didinti viešųjų ir administracinių paslaugų kokybę ir prieinamumą
1.2.1.	Priemonė: modernizuoti bendrojo ugdymo įstaigas ir aprūpinti jas gamtos, technologijų, menų ir kitų mokslų laboratorijų įranga	0	0	7 150	7 150	21 450	21 450	143 000	Švietimo ir mokslo ministerija
1.2.1.1.	Priemonės veiklos: savivaldybių iniciatyvų rėmimas tobulinant pradinių, pagrindinių ir progimnazijų, gimnazijų tipo mokyklų tinklą ir gerinant ugdymo kokybę per pastatų ir ugdymo aplinkos modernizavimą (skiriant daug dėmesio kūrybiškumą skatinančiai ugdymo (-si) aplinkai), aprūpinimą gamtos, technologijų, menų ir kitų mokslų laboratorijų įranga, mokyklų saugumo užtikrinimą, nenaudojamų švietimo įstaigų patalpų pritaikymą kitoms švietimo reikmėms
1.2.2.	Priemonė: plėtoti vaikų ir jaunimo neformalaus ugdymosi galimybes (ypač kaimo vietovėse)	0	0	2 750	2 750	8 250	8 250	55 000	Švietimo ir mokslo ministerija
1.2.2.1.	Priemonės veiklos: investicijos į techninės kūrybos ir meno, gamtos mokslų, muzikos, dailės, teatro, sporto mokyklų ir būrelių, kitą kūrybiškumą ir sveiką gyvenseną skatinančią neformaliojo švietimo infrastruktūrą
1.2.3.	Priemonė: didinti vaikų ikimokyklinio ir priešmokyklinio ugdymo prieinamumą	0	0	3 500	3 500	10 500	10 500	70 000	Švietimo ir mokslo ministerija
1.2.3.1.	Priemonės veiklos: atsižvelgiant į savivaldybių vykdomas mokyklų ir ikimokyklinio ugdymo tinklo pertvarkas, ikimokyklinio ir priešmokyklinio ugdymo įstaigų modernizavimas, renovavimas, transporto priemonių, palengvinančių ugdymo įstaigų pasiekiamumą atokiau kaimo vietovėse gyvenantiems mokiniams, mokytojams ar auklėtojams, įsigijimas; asocijuotų mokyklų ir ikimokyklinio ugdymo įstaigų plėtra kaimo vietovėse, nenaudojamų švietimo įstaigų patalpų pritaikymas ikimokykliniam ir priešmokykliniam ugdymui
1.2.4.	Priemonė: didinti būsto prieinamumą pažeidžiamoms gyventojų grupėms	0	0	1 724	1 724	22 412,5	22 412,5	172 403,7	Socialinės apsaugos ir darbo ministerija
1.2.4.1.	Priemonės veiklos: socialinio būsto fondo plėtra statant naujus arba rekonstruojant ir pritaikant būsto paskirčiai esamus pastatus, taip pat perkant ar kitokiu būdu teisėtai įsigyjant gyvenamuosius namus, jų dalis, butus
1.2.5.	Priemonė: plėtoti stacionarių ir nestacionarių socialinių paslaugų infrastruktūrą	0	0	2 975	2 975	11 900	11 900	59 500	Socialinės apsaugos ir darbo ministerija
1.2.5.1.	Priemonės veiklos: nestacionarių socialinių paslaugų centrų pažeidžiamoms grupėms (pavyzdžiui, socialinės reabilitacijos centrų priklausomybės ligomis sergantiems asmenims, prekybos žmonėmis bei smurto aukoms, dienos centrų neįgaliesiems su fizine negalia, „atokvėpio“ paslaugų senyvo amžiaus asmenims) ir stacionarių socialinės globos įstaigų senyvo amžiaus asmenims infrastruktūros modernizavimas ir plėtra
1.2.6.	Priemonė: optimizuoti ir modernizuoti kultūros įstaigų (kultūros centrų, muziejų, viešųjų bibliotekų ir kitų) fizinę ir informacinę infrastruktūrą	0	0	0	0	7 000	7 000	70 000	Kultūros ministerija
1.2.6.1.	Priemonės veiklos: kultūros centrų, muziejų, viešųjų bibliotekų ir jų filialų pastatų, patalpų, inžinerinių sistemų rekonstravimas, teritorijos sutvarkymas; kultūros centrų modernizavimas – pritaikymas profesionalaus meno sklaidai; kultūros įstaigų aprūpinimas šiuolaikinėmis priemonėms (instrumentais, įranga ir kitkuo); naujų pastatų statyba (bibliotekų pastatai); kino salių atnaujinimas, įrengimas ir paslaugų plėtra; amatų centrų, galerijų, viešųjų dirbtuvių, menų inkubatorių, meno mokyklų ir kitų kūrybinei veiklai reikšmingų objektų infrastruktūros atnaujinimas ir pritaikymas naujai veiklai (pavyzdžiui, ekspozicinių ar koncertinių erdvių meno mokyklose įrengimas, kino teatrų pertvarka į daugiafunkces kultūrines įstaigas), apleistų ar nenaudojamų kitos paskirties pastatų pritaikymas kūrybinei veiklai, įrangos ir priemonių įsigijimas, įvairių meno krypčių savaitgalio mokyklų (vaikams, jaunimui, suaugusiesiems, moterims, senyvo amžiaus asmenims) paslaugų sukūrimas
1.2.7.	Priemonė: sutvarkyti ir aktualizuoti savivaldybių kultūrinės atminties, paveldo objektus	0	0	0	0	0	0	60 000	Kultūros ministerija
1.2.7.1.	Priemonės veiklos: viešųjų kultūros paveldo objektų, taip pat ir etninio bei tautinių mažumų paveldo, kompleksiškas sutvarkymas ir pritaikymas kultūros, edukacinėms, ekonominėms ir socialinėms reikmėms
1.2.8.	Priemonė: išsaugoti ir stiprinti gyventojų sveikatą, vykdyti ligų prevenciją	0	0	220	220	540	540	20 000	Sveikatos apsaugos ministerija
1.2.8.1.	Priemonės veiklos: užtikrinant efektyvios pirminės profilaktikos ir sveikatinimo paslaugų prieinamumą: informacijos teikimas pažeidžiamoms gyventojų grupėms, jų švietimas ir mokymas sveikos gyvensenos, sveikatos išsaugojimo ir stiprinimo, ligų prevencijos ir kontrolės temomis – informacinės bei socialinės reklamos kampanijos ir tikslinės priemonės bei iniciatyvos, skirtos didinti bendrą pažeidžiamų gyventojų grupių sveikatos raštingumą ir diegti įpročius aktualiais sveikatos išsaugojimo klausimais; sveikatos gerinimo programų savivaldybėse parengimas ir įgyvendinimas siekiant mažinti vietos gyventojų sveikatos netolygumus (įskaitant valstybės ir savivaldybių atstovų, sveikatos srities profesionalų, verslo institucijų, nevyriausybinių ir bendruomeninių organizacijų bendradarbiavimo ir kompetencijų stiprinimo projektus); tiksliniai veiksmai, skirti pasirinktoms tikslinėms teritorijoms, kurios išsiskiria dideliais gyventojų sveikatos būklės netolygumais, palyginti su visa Lietuva
1.2.9.	Priemonė: gerinti pirminės sveikatos priežiūros ir visuomenės sveikatos priežiūros kokybę ir prieinamumą	0	0	2 000	2 000	6 000	6 000	150 000	Sveikatos apsaugos ministerija
1.2.9.1.	Priemonės veiklos: pirminės sveikatos priežiūros paslaugas teikiančių sveikatos priežiūros įstaigų (pirminės sveikatos priežiūros, palaikomojo gydymo ir slaugos ligoninių ir kitų) ir visuomenės sveikatos priežiūros įstaigų infrastruktūros atnaujinimas (įskaitant poilsio zonų įrengimą, teritorijos apželdinimą ir panašiai, specializuotų transporto priemonių įsigijimą); tiksliniai veiksmai, skirti pasirinktoms tikslinėms teritorijoms, kurios išsiskiria dideliais gyventojų sveikatos būklės netolygumais, palyginti su visa Lietuva; sveikatos paslaugų teikimo ir jų prieinamumo tikslinėms grupėms gerinimo veiksmai
1.2.10.	Priemonė: didinti savivaldybių išteklių valdymo efektyvumą, teikiamų paslaugų kokybę, gerinant savivaldybių vadovų, valstybės tarnautojų ir darbuotojų kvalifikaciją	0	0	0	0	1 000	1 000	8 000	Vidaus reikalų ministerija
1.2.10.1.	Priemonės veiklos: mokymo renginiai savivaldybių vadovams, valstybės tarnautojams ir darbuotojams, skirti gerinti jų analitiniams ir strateginiams gebėjimams, profesinei kompetencijai, kuriai reikia skirtingų gebėjimų derinio; tarpinstitucinis bendradarbiavimas, gerosios patirties perėmimas. Prioritetas bus teikiamas regiono lygiu vykdomiems mokymo projektams, finansinius išteklius sutelkiant prioritetinėse mokymo srityse
1.3.	Uždavinys: skatinti aktyvumą ir saviraišką, į socialinių, ekonominių problemų sprendimą įtraukti bendruomenes ir nevyriausybines organizacijas
1.3.1.	Priemonė: įgyvendinant vietos plėtros strategijas, gerinti vietines įsidarbinimo galimybes ir didinti bendruomenių socialinę integraciją	0	0	1 088	1 088	2 176	2 176	54 412	Vidaus reikalų ministerija
1.3.1.1.	Priemonės veiklos ir įgyvendinimo būdai: bendruomenės inicijuojamos vietos plėtros būdu įgyvendinamos veiklos: psichosocialinės, sociokultūrinės paslaugos; savanorių, bendruomenės narių, dirbančių su socialinės rizikos asmenimis, mokymas; informacijos sklaida tikslinių grupių asmenims apie įvairiose organizacijose prieinamas socialines paslaugas ir tarpininkavimas, kad šios paslaugos būtų teikiamos; pagalba namuose; savipagalbos grupių steigimas ir kita; kūryba grįstos partnerystės tarp bendruomenės narių, menininkų ir kultūros institucijų, kai sprendžiamos iš anksto nustatytos socialinės problemos; užimtumo skatinimas padedant bedarbiams ir neaktyviems asmenims įgyti naujų įgūdžių, įtraukiant juos į visuomeninę veiklą (įskaitant neformalųjį švietimą, kultūrinę veiklą) ir tarpininkaujant įdarbinant (bendradarbiaujant su teritorijoje veikiančiais verslais ir vietos valdžia); neformalios verslumą skatinančios iniciatyvos (pavyzdžiui, mentorystė, tarpininkavimas, konsultacijos besikuriančiam verslui ar individualią veiklą pradedantiems asmenims); bendradarbiavimo ir informacijos sklaidos tinklų kūrimas (įskaitant bendradarbiavimą su kaimo vietovių vietos veiklos grupėmis)
2.	Tikslas: didinti teritorinę sanglaudą regionuose
2.1.	Uždavinys: spręsti tikslinėms teritorijoms (gyvenamosioms vietovėms) būdingas problemas, didinant konkurencingumą ir gyvenamosios vietos patrauklumą, skatinant ekonomikos augimą
2.1.1.	Priemonė: kompleksiškai plėtoti ir atnaujinti su problemomis susiduriančių 5 didžiųjų miestų dalių viešąją infrastruktūrą, didinant miestų investicinį patrauklumą ir prisidedant prie jų tarptautinio konkurencingumo didėjimo	5 441	5 441	10 882	10 882	43 529	43 529	755 758	Vidaus reikalų ministerija
2.1.1.1.	Priemonės veiklos ir įgyvendinimo būdai: veiklos įgyvendinamos kaip vienas iš integruotų teritorinių investicijų (ITI) komponentų per integruotas teritorijų vystymo programas: viešųjų erdvių modernizavimas kuriant papildomus traukos centrus didžiuosiuose miestuose, naudojant identitetą formuojančius gamtinio karkaso, kultūros paveldo, urbanistinių struktūrų ir kraštovaizdžio elementus, vietos bendruomenei, miesto bei regiono gyventojams svarbius viešuosius objektus, kuriamus ar pritaikomus bendruomenių veiklai, neformaliajam švietimui, sveikatinimui, kultūrai ar kitoms sritims; siekiama kurti vietinę paklausą, skatinti papildomus lankytojų srautus, vietos verslą; nenaudojamos, apleistos infrastruktūros ir teritorijų konversija, paruošimas investicijoms, pritaikant jas naujai komercinei veiklai, gyvenamajai statybai, socialinei infrastruktūrai, bendruomenių veiklai, netradicinių erdvių pritaikymas kultūros veikloms (įskaitant taršos likvidavimą ar aplinką žalojančių pastatų ir statinių griovimą, kur reikia), taip sudarant sąlygas naujiems socialinės ir ekonominės plėtros židiniams šiose teritorijose ir prielaidas privačioms investicijoms (sukuriant tam palankią infrastruktūrą); gyvenamosios aplinkos gerinimas didžiųjų miestų centrinėse dalyse esančiuose gyvenamuosiuose rajonuose, stabdant miestų plėtrą į priemiesčių teritorijas. Siekiant, kad priemonė reikšmingai prisidėtų prie užimtumo didinimo ir darbo vietų kūrimo, infrastruktūrai plėtoti skirti projektai, atsižvelgiant į tikslinės teritorijos specifiką, integruojami su atskirų ministerijų kompetencijos srities „minkštaisiais“ verslumo skatinimo projektais, aktyvios darbo rinkos politikos priemonėmis, iniciatyvomis, įgyvendinamomis bendruomenės inicijuojamos vietos plėtros būdu, taip pat atskirų sektorių (socialinės integracijos, viešųjų paslaugų, transporto, aplinkosaugos, kultūros, sveikatos ir kitų) projektais, įgyvendinamais valstybės planavimo, regionų planavimo, konkurso būdais, taikant finansines priemones, viešojo ir privataus sektorių partnerystę
2.1.2.	Priemonė: kompleksiškai atnaujinti savivaldybių centrų ir kitų miestų (nuo 6 iki 100 tūkst. gyventojų) viešąją infrastruktūrą	5 441	5 441	10 882	10 882	32 647	32 647	415 922	Vidaus reikalų ministerija
2.1.2.1.	Priemonės veiklos ir įgyvendinimo būdai: veiklos įgyvendinamos kaip vienas iš integruotų teritorinių investicijų (ITI) komponentų per integruotas teritorijų vystymo programas: viešųjų erdvių modernizavimas, pritaikymas bendruomenių veiklai, neformaliajam švietimui, sveikatinimui, kultūrai ar kitoms sritims; siekiama kurti vietinę paklausą, skatinti papildomus lankytojų srautus, vietos verslą ir didinti ekonominių veiklų įvairovę; nenaudojamos, apleistos infrastruktūros ir teritorijų konversija pritaikant jas naujai komercinei veiklai, gyvenamajai statybai, socialinei infrastruktūrai, bendruomenių veiklai, netradicinių erdvių pritaikymas kultūros veikloms (įskaitant taršos likvidavimą ar aplinką žalojančių pastatų ir statinių griovimą, kur reikia), taip sudarant sąlygas naujiems socialinės ir ekonominės plėtros židiniams šiose teritorijose ir prielaidas privačioms investicijoms (sukuriant tam palankią infrastruktūrą); gyvenamosios aplinkos gerinimas siekiant subalansuoti migracijos srautus. Siekiant, kad priemonė reikšmingai prisidėtų prie užimtumo didinimo ir darbo vietų kūrimo, infrastruktūrai plėtoti skirti projektai, atsižvelgiant į tikslinės teritorijos specifiką, integruojami su atskirų ministerijų kompetencijos srities „minkštaisiais“ verslumo skatinimo projektais, iniciatyvomis, įgyvendinamomis bendruomenės inicijuojamos vietos plėtros būdu, taip pat atskirų sektorių (socialinės integracijos, viešųjų paslaugų, transporto, aplinkosaugos, kultūros, sveikatos ir kitų) projektais, įgyvendinamais valstybės planavimo, regionų planavimo, konkurso būdais, taikant finansines priemones, viešojo ir privataus sektorių partnerystę
2.1.3.	Priemonė: skatinti darnų judumą miestuose	0	0	11 056	11 056	18 795	18 795	100 000	Susisiekimo ministerija
2.1.3.1.	Priemonės veiklos ir įgyvendinimo būdai: miestų gatvių tinklo pritaikymas viešajam transportui, modernizavimas ir saugos gerinimas; viešojo ir privataus transporto sąveikos sistemų nutolusiuose nuo miestų centruose ir miesto prieigose kūrimas (Park and Ride aikštelės ir kita); viešojo transporto sistemos efektyvumo didinimas diegiant intelektines sistemas (kelionės tęstinumo užtikrinimas ir kokybės gerinimas diegiant multimodalinių maršrutų planavimo ir paieškos sistemas, bendro bilieto sistemas, gerinant viešojo transporto informacijos paieškos ir sklaidos sistemas, didinant transporto sistemos prieinamumą žmonėms su specialiaisiais poreikiais, kitos priemonės); darnaus judumo planų (SUMP) rengimas savivaldybėse; pažangių priemonių, skatinančių darnaus judumo plėtrą ir valdymą, diegimas; „A“ juostų konvertavimo į BRT sistemas, viešojo transporto pirmumo sistemų, intermodalinio susisiekimo sistemų ir kitko diegimas); naujų ekologiškų viešojo transporto rūšių ar priemonių ir joms būtinos infrastruktūros diegimas; kitų ekologiškų ir anglies dioksido neišskiriančių transporto sistemų ir infrastruktūros plėtra; dviračių ir (ar) pėsčiųjų takų, ir (ar) trasų ir susijusios infrastruktūros plėtra ir modernizavimas; intermodalinių kelionių skatinimas integruojant dviračių transportą į susisiekimo sistemą (pavyzdžiui, Bike&Ride aikštelių kūrimas ir plėtra), elektromobilių, kištukinių-hibridinių (PHEV) ir kitų alternatyvius degalus naudojančių transporto priemonių naudojimo viešiesiems poreikiams skatinimas; elektromobilių įkrovimo, baterijų keitimo infrastruktūros, stotelių tinklo plėtra savivaldybių valdomoje infrastruktūroje. Tikslinėse teritorijose veiklos įgyvendinamos kaip vienas iš integruotų teritorinių investicijų (ITI) komponentų per integruotas teritorijų vystymo programas
2.1.4.	Priemonė: plėtoti ekologišką viešąjį transportą	0	0	11 173	11 173	18 994	18 994	100 000	Susisiekimo ministerija
2.1.4.1.	Priemonės veiklos ir įgyvendinimo būdai: ekologiškų viešojo transporto priemonių įsigijimas. Tikslinėse teritorijose veiklos įgyvendinamos kaip vienas iš integruotų teritorinių investicijų (ITI) komponentų per integruotas teritorijų vystymo programas
2.2.	Uždavinys: gerinti kaimo vietovių gyvenamąją aplinką (kompleksinis kaimo vietovių vystymas ir plėtra)
2.2.1.	Priemonė: kompleksiškai atnaujinti 1–6 tūkst. gyventojų turinčių miestų (išskyrus savivaldybių centrus), miestelių ir kaimų bendruomeninę ir viešąją infrastruktūrą	0	0	8 162	8 162	10 882	10 882	179 559	Vidaus reikalų ministerija
2.2.1.1.	Priemonės veiklos: atvirų viešųjų erdvių kokybės gerinimas, jų urbanistinės infrastruktūros atnaujinimas (pritaikant viešąsias erdves saviraiškai, bendravimui, mokymuisi, sveikatinimui ar investicijoms); apleistų ar neefektyviai naudojamų pastatų, kitos infrastruktūros ir teritorijų konversija, funkcionalumo didinimas (pritaikant viešosioms, socialinėms paslaugoms, bendruomenių veiklai)
2.2.2.	Priemonė: remti kaimo atnaujinimą ir plėtrą – atnaujinti mažiau kaip 1 tūkst. gyventojų turinčių miestų, miestelių ir kaimų viešąją infrastruktūrą	0	0	30 500	30 500	30 500	30 500	183 000	Žemės ūkio ministerija
2.2.2.1.	Priemonės veiklos: investicijos į mažos apimties viešosios infrastruktūros kaimo vietovėse kūrimą, gerinimą ir plėtrą, įskaitant investicijas į pagrindinių vietinių paslaugų kaimo vietovių gyventojams diegimą; kaimo kraštovaizdžių ir didelės vertės vietovių kultūros ir gamtos paveldo išsaugojimą, atkūrimą ir atnaujinimą; plačiajuosčio ryšio infrastruktūrą, tradicinių amatų centrų plėtrą
3.	Iš viso Lietuvos Respublikos valstybės biudžeto lėšos, iš jų:	10 882	10 882	188 361	188 361	529 554,5	529 554,5	3 768 595,9
3.1.	bendrojo finansavimo lėšos	882	882	7 001	7 001	11 634	11 634	137 009,9
3.2.	Europos Sąjungos ir kitos tarptautinės finansinės paramos lėšos	10 000	10 000	181 360	181 360	517 921	517 921	3 631 586
3.3.	tikslinės lėšos ir pajamų įmokos
4.	Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos)
5.	Iš viso Planui finansuoti (3 + 4)	10 882	10 882	188 361	188 361	529 554,5	529 554,5	3 768 595,9

––––––––––––––––––––

2014–2020 metų nacionalinės pažangos programos horizontaliojo prioriteto „Regioninė plėtra“ tarpinstitucinio veiklos plano
2 priedas

PLANO VERTINIMO KRITERIJAI

Eil. Nr.	Tikslų ir uždavinių vertinimo kriterijų pavadinimai ir matavimo vienetai	2014 metai	2015 metai	2016 metai	2020 metai	Dalyvaujanti institucija
1.	1 tikslas: užtikrinti tolygią ir tvarią regionų plėtrą
R-01	Gyvenamosios aplinkos indeksas (minimumo / maksimumo metodu, palyginti su baziniais metais (2013-aisiais)*	4,95	5	5,1	6	visos įgyvendinančios institucijos
R-02	Asmenys, gyvenantys namų ūkiuose, susiduriančiuose su būsto problemomis (problemų tipai: triukšmas, aplinkos ir oro užterštumas, nesaugus rajonas), procentais*	11	11	10	7	visos įgyvendinančios institucijos
1.1.	Uždavinys: modernizuoti bazinę, vietos bendruomenėms ir verslui svarbią infrastruktūrą, diegti aplinkos gerinimo ir aplinkos apsaugos priemones
P-01-01	Rekonstruotų vietinės reikšmės automobilių kelių ir gatvių ilgis, kilometrais**	0	20	40	136	Susisiekimo ministerija
P-01-03	Renovuoti vandens tiekimo ir nuotekų surinkimo tinklai, kilometrais**	0	0	0	780	Aplinkos ministerija
P-01-04	Sukurti / pagerinti atskiro komunalinių atliekų surinkimo pajėgumai, tonomis per metus**	0	0	42 000	150 000	Aplinkos ministerija
P-01-05	Renovuotų geresnei energijos vartojimo klasei priskiriamų savivaldybėms priklausančių viešųjų pastatų skaičius, vienetais**	0	0	10	330	Aplinkos ministerija
1.2.	Uždavinys: didinti viešųjų ir administracinių paslaugų kokybę ir prieinamumą
P-01-06	1–6 metų vaikai, dalyvaujantys ikimokykliniame ir priešmokykliniame ugdyme, procentais*	65	65	68	74	Švietimo ir mokslo ministerija
P-01-07	Kultūros įstaigų lankytojų (žiūrovų, dalyvių) skaičius, tūkstančiais*	11 820	11 871	11 900	12 177	Kultūros ministerija
P-01-08	Įrengti nauji ar įsigyti socialiniai būstai, vienetais**	0	50	70	1 300	Socialinės apsaugos ir darbo ministerija
P-01-09	Investicijų gavę socialinių paslaugų infrastruktūros objektai, vienetais**	0	4	6	26	Socialinės apsaugos ir darbo ministerija
P-01-10	Sveikatos apsaugos specialistai, kurie pradėjo dirbti tikslinėse teritorijose esančiose sveikatos priežiūros įstaigose***	n	n	n + (n * 5 procentai)	n + (n * 10 procentų)	Sveikatos apsaugos ministerija
1.3.	Uždavinys: skatinti aktyvumą ir saviraišką, į socialinių, ekonominių problemų sprendimą įtraukti bendruomenes ir nevyriausybines organizacijas
P-01-11	Bendruomenės inicijuojamų vietos plėtros projektų veiklų dalyviai, kurių padėtis darbo rinkoje pagerėjo, vienetais*	0	60	300	1 000	Vidaus reikalų ministerija
2.	2 tikslas – didinti teritorinę sanglaudą regionuose
R-03	Sanglauda pagal bendrąjį vidaus produktą vienam gyventojui, procentiniais punktais*	0,5	0,5	0,5	0,5	visos įgyvendinančios institucijos
R-04	Apskritys, kuriose 15–64 metų gyventojų užimtumo lygis mažesnis kaip 60 procentų, vienetais*	6	6	5	0	visos įgyvendinančios institucijos
R-05	Vidinė neto migracija tarp kaimo ir miesto vietovių (skirtumas tarp atvykusių iš miesto į kaimą ir išvykusių iš kaimo į miestą gyventojų, vienetais*	-440	-367	-293	-100	Vidaus reikalų ministerija, Žemės ūkio ministerija
2.1.	Uždavinys: spręsti tikslinėms teritorijoms (gyvenamosioms vietovėms) būdingas problemas, didinant konkurencingumą ir gyvenamosios vietos patrauklumą, skatinant ekonomikos augimą
P-02-01	Verslo subjektai, vertinantys tikslines teritorijas kaip patrauklias investuoti, visų apklaustųjų procentais***	n	n	n + (n * 5 procentai)	n + (n * 15 procentų)	Vidaus reikalų ministerija
P-02-02	Pastatyti nauji arba atnaujinti komerciniai pastatai tikslinėse teritorijose***	n	n	n + (n * 5 procentai)	n + (n * 10 procentų)	Vidaus reikalų ministerija
P-02-03	Nauji būstai tikslinėse teritorijose (išskyrus didžiuosius miestus), kv. metrais***	n	n	n + (n * 3 procentai)	n + (n * 10 procentų)	Vidaus reikalų ministerija
P-02-04	Įsigytos naujos ekologiškos viešojo transporto priemonės, vienetais**	0	10	20	100	Susisiekimo ministerija
2.2.	Uždavinys: gerinti kaimo vietovių gyvenamąją aplinką (kompleksinis kaimo vietovių vystymas ir plėtra)
P-02-05	Išskirtose tikslinėse teritorijose (mažuose miestuose ir kaimo vietovėse) prieinamų pagrindinių paslaugų skaičiaus pokytis, procentais***	n	n	n + (n * 5 procentai)	n + (n * 15 procentų)	Vidaus reikalų ministerija, Žemės ūkio ministerija
*Rodikliai apskaičiuojami pagal n + 1 metų sausio 1 d. paskelbtą statistinę informaciją (pavyzdžiui, 2014 metų rodiklis apskaičiuojamas pagal duomenis, prieinamus 2015 m. sausio 1 d.).
**Kaupiamuoju būdu apskaičiuojami rodikliai (ataskaitiniais metais pateikiama per visą laikotarpį sukurtų produktų suma).
***Tikslinių teritorijų rodikliai, nustatomi po to, kai išskiriamos tikslinės teritorijos (miestų, kuriose įgyvendinamos integruotos teritorijų plėtros programos, kaimo vietovių ir didžiausiais sveikatos netolygumais pasižyminčių regionų ir savivaldybių).

––––––––––––––––––––